《寄欧阳永叔谪夷陵》
宋代·谢伯初

江流无险似瞿塘，满峡猿声断旅肠。
万里可堪人谪宦，经年应旅鬓成霜。
长官衫色江波绿，学士文华蜀锦张。
异域化为儒雅俗，远民争识校仇郎。
才如梦得多为累，情似安仁久悼亡。
下国难留金马客，新诗传与竹枝娘。
典辞悬待修青史，谏草当来集皂囊。
莫谓明时暂迁谪，便将缨足濯沧浪。

作者简介：谢伯初，名或作伯景，字景山，泉州晋江（今属福建）人。仁宗天圣二年（一○二四）进士。官许州法曹（清乾隆《晋江县志》卷一二）。与欧阳修交友（《欧阳文忠公文集》卷四二《谢氏诗序》）。今录诗二首。